# Pete Buttigieg

Peter Paul Montgomery Buttigieg (pronunciació en anglès: /ˈbuːtəˌdʒɛdʒ/; South Bend (Indiana), 19 de gener de 1982) és un polític americà i exoficial de la Reserva de la Marina dels EUA que va ser alcalde de South Bend, Indiana entre 2012 i 2020. És un dels dos veterans de guerra que es presenten a les primàries demòcrates per les eleccions presidencials de 2020.
Després de graduar-se a la Universitat Harvard, i més endavant de Pembroke College, Oxford amb una beca Rhodes, Buttigieg va treballar com a consultor a McKinsey & Company. Entre 2009 i 2017 va ser oficial de la intel·ligència de la Reserva de la Marina dels EUA, obtingué el rang de tinent i va ser enviat a Afganistan el 2014.
Buttigieg fou elegit alcalde de South Bend el 2011 i reelegit el 2015. Abans de la reelecció va sortir públicament de l'armari com a homosexual. El 14 d'abril de 2019 anuncià la seva candidatura per la nominació demòcrata a la presidència dels Estats Units en les eleccions de 2020, després d'haver format un comitè exploratori el gener de 2019. Va ser la primera persona obertament homosexual a llençar una campanya presidencial important. Malgrat les baixes expectatives inicials, va guanyar tracció a mitjan 2019 quan va participar en diversos town halls, fòrums i debats. Buttigieg va guanyar per poc en delegats als caucus d'Iowa i va empatar en delegats a les primàries de Nou Hampshire. Es va convertir en el primer candidat obertament gai a guanyar un caucus o primàries amb la seva victòria de delegats a Iowa. Buttigieg es va retirar de la cursa el primer de març de 2020 i l'endemà va donar suport a Joe Biden.

## Infantesa i carrera

Buttigieg nasqué a South Bend, Indiana, fill únic de Joseph Buttigieg i Jennifer Anne (Montgomery) Buttigieg. El seu pare, originari d'Ħamrun, Malta estudià per convertir-se en capellà jesuïta abans d'emigrar als Estats Units i començar una carrera secular com a professor de literatura a la Universitat de Notre Dame a South Bend. El cognom Buttigieg és d'origen maltès. El seu pare fou professor a Notre Dame durant 29 anys.

### Educació

El 2000 Buttigieg tingué el millor expedient de la seva promoció a l'últim curs d'institut a St. Joseph High School a South Bend. Aquell mateix any va guanyar el primer premi al concurs d'escriptura d'assaigs JFK Profiles in Courage organitzat per la John F. Kennedy Library a Boston. Viatjà fins a Boston per a acceptar el guardó i conegué Caroline Kennedy i altres membres de la família del president Kennedy. El tema de l'assaig fou la integritat i el coratge polític demostrats pel congressista Bernie Sanders de Vermont, un dels dos polítics independents del Congrés.
Buttigieg estudià a la Universitat Harvard, especialitzant-se en història i en literatura. Fou president del Comitè Assessor Estudiantil del Harvard Institute of Politics i treballà en l'estudi anual de l'institut de les actituds del jovent envers la política. Escrigué el seu treball de fi de grau en la influència del puritanisme en la política estrangera dels EUA com es reflecteix en la novel·la de Graham Greene The Quiet American.
Després de graduar-se magna cum laude de Harvard el 2004, li fou atorgada la beca Rhodes i el 2007 rebé un Bachelor of Arts amb matrícula d'honor (first-class honors) en filosofia, política i economia després d'estudiar a Pembroke College, Oxford.

### Carrera en el sector financer

Abans de graduar-se a la universitat, va treballar com a investigador becari a WMAQ-TV, la sucursal a Chicago de NBC News. També va ser becari en la campanya perdedora de Jill Long Thompson al Congrés de 2002. Més endavant va assessorar la també fallida campanya per governador de Long Thompson.
Del 2004 al 2005, Buttigieg va treballar a Washington DC com a director de conferències per la consultoria de l'ex-secretari de defensa William Cohen, The Cohen Group. També va treballar uns quants mesos en la campanya presidencial de John Kerry de 2004, on s'especialitzà en polítiques. Després de graduar-se d'Oxford, va esdevenir consultor a McKinsey & Company i membre del Truman National Security Project.

### Carrera militar

El 2007, mentre feia de voluntari a la campanya presidencial de Barack Obama, Buttigieg es va veure empès a allistar-se després de veure la diferència que hi havia entre comunitats on molts joves feien el servei militar i aquelles on amb prou feines servien.
El 2009, Buttigieg va esdevenir alferes a la Reserva de la Marina dels Estats Units i va ser entrenat per convertir-se en oficial de la intel·ligència naval. Va ser enviat a l'Afganistan durant set mesos el 2014. Mentre estava desplegat, Buttigieg va formar part d'una unitat dedicada a identificar i perjudicar xarxes financeres de grups terroristes. Una part d'això es va fer a la base aèria de Bagram, però també va treballar com a conductor armat pel seu comandant en més de 100 viatges a Kabul. Buttigieg s'ha referit de broma a la seva feina com a "Uber militar" perquè havia d'evitar emboscades i explosius a la carretera i assegurar-se que el vehicle estigués segur. Per tal de comunicar-se amb els afganesos, va aprendre de manera autodidacta una mica de darí (un dialecte del persa). Va rebre dues distincions (Joint Service Commendation Medal i Joint Meritorious Unit Award) i va ser llicenciat de la Marina dels Estats Units el 2017.

### Tresorer estatal

Buttigieg va ser el candidat demòcrata per tresorer de l'estat d'Indiana el 2010. Va rebre el 37,5% dels sufragis i va perdre contra el republicà Richard Mourdock.

## Alcalde de South Bend (Indiana)
### Primer mandat

Buttigieg va ser elegit alcalde de South Bend a les eleccions del novembre de 2011, amb un 74% dels vots. Va prendre possessió el gener de 2012, a l'edat de 29 anys, i va esdevenir el segon alcalde més jove de la història—Schuyler Colfax III va ser alcalde amb 28 anys el 1898— i l'alcalde més jove dels Estats Units d'una ciutat de més de 100.000 habitants.
El 2012 Buttigieg va degradar el cap de la policia de South Bend Darryl Boykins després que una investigació federal conclogués que el departament de policia havia gravat trucades telefòniques il·legalment. També va despatxar el director de comunicacions del departament de policia, qui "va descobrir les gravacions però les va mantenir sota la custòdia de Boykins". El director de comunicacions de la policia va al·legar que les gravacions mostraven quatre oficials de policia sèniors fent comentaris racistes i parlant d'actes il·legals.
Buttigieg ha escrit que la seva decisió inicial de tornar a nomenar Boykins (el primer cap de la policia afroamericà) va ser "el seu primer error seriós com a alcalde". Boykins va denunciar la ciutat per discriminació racial en ser degradat per l'alcalde, argumentant que la política de gravacions ja existia durant el mandat dels seus predecessors, que eren blancs. Buttigieg va optar per arribar a un acord extrajudicial amb Boykins, el director de comunicacions i quatre oficials, amb un cost de 800.000 $ per la ciutat. El 2015 un jutge federal va concloure que les gravacions de Boykins violaven la llei federal Wiretap Act. Buttigieg va rebre pressions d'opositors per publicar les gravacions, però va dir que fer-ho violaria la llei Wiretap Act. Va fer una crida a erradicar el biaix racial en la policia. Hi ha un cas en un tribunal d'Indiana que busca publicar les gravacions.
El 2013 Buttigieg va ser escollit "Alcalde de l'any" per la web GovFresh.com, empatant amb Mike Bloomberg, l'alcalde de Nova York durant tres mandats. El 2014, The Washington Post va dir que Buttigieg era "l'alcalde més interessant de qui no heu sentit a parlar mai" basant-se en la seva joventut, educació i formació militar. El 2016, el columnista del The New York Times Frank Bruni va publicar una columna alabant la seva feina com a alcalde amb el títol preguntant si podria ser "el primer president homosexual".
Un dels programes insígnia de Buttigieg ha sigut la Vacant and Abandoned Properties Initiative (conegut localment com a "1000 propietats en 1000 dies"), un projecte per reparar o demolir propietats en mal estat a South Bend. Es va assolir l'objectiu a la data prevista, el novembre de 2015.
Buttigieg va servir set mesos a l'Afganistan com a tinent a la Reserva de la Marina dels Estats Units, i va tornar als EUA el 23 de setembre de 2014. Mentre va estar desplegat, va ser assignat a la Cèl·lula d'Amenaces Financeres Afganes, una unitat antiterrorista que s'encarregava de lluitar contra el finançament de la insurgència talibana. Durant la seva absència, el tinent d'alcalde Mark Neal, encarregat de les finances de South Bend, va ocupar el seu lloc entre febrer i octubre de 2014.

### Segon mandat

El 2014, Buttigieg va anunciar que es presentaria a la reelecció per un segon mandat. Va guanyar les primàries demòcrates amb un 78% dels vots, derrotant Henry Davis Jr., el conseller de la ciutat pel segon districte. El novembre de 2015 va ser elegit alcalde per un segon mandat amb més d'un 80% dels vots, derrotant el republicà Kelly Jones.
El 2015, durant la controvèrsia per l'Indiana Senate Bill 101—la versió original del qual va ser criticada àmpliament per permetre la discriminació contra lesbianes, gais, bisexuals i transgèneres—Buttigieg va destacar-se com un dels opositors a la legislació, i al cap de poc va sortir públicament de l'armari com a homosexual per expressar la seva solidaritat.
El 2013, Buttigieg va proposar un programa de desenvolupament urbà anomenat Smart Streets per a millorar el centre de South Bend, i a principis de 2015—després d'estudis del trànsit i audiències públiques— va garantir una emissió de bons pel programa així com un finançament per increment de taxes (tax increment financing). Smart Streets pretenia millorar el desenvolupament econòmic així com l'activitat urbana i la seguretat viària. El projecte involucrava la conversió de carrer d'un únic sentit del centre a carrers de doble sentit, mesures de pacificació del trànsit, ampliació de les voreres, plantació d'arbres i instal·lació d'elements decoratius, addició de carrils bici, i introducció de rotondes. Algunes parts del projecte van finalitzar el 2016, i va finalitzar oficialment el 2017. S'atribueix a aquest projecte l'esperonament del desenvolupament privat a la ciutat.
Com a alcalde, Buttigieg va ser el principal promotor de la instal·lació d'il·luminació làser al llarg del riu St. Joseph al centre de South Bend com a art públic. El projecte va costar 700.000$, que procedien de fons privats. La instal·lació, anomenada River Lights, va ser inaugurada el maig de 2015, com a part de la celebració del 150è aniversari de la ciutat. Durant el mandat de Buttigieg, South Bend va iniciar una inversió de 50 milions de dòlars en els parcs de la ciutat, molts dels quals havien estat negligits des de feia dècades.
El desembre de 2018, Buttigieg va anunciar que no es tornaria a presentar a l'alcaldia de South Bend per un tercer mandat per concentrar-se en una possible candidatura a la presidència a les eleccions de 2020.
Després que un policia blanc de South Bend disparés un home negre el juny de 2019, Buttigieg va desviar el focus de la campanya presidencial cap la reacció de l'opinió pública de la seva ciutat. El 23 de juny va presidir una reunió en què participaren activistes insatisfets de la comunitat afroamericana així com familiars de l'home mort. El sindicat de la policia local va acusar Buttigieg de prendre decisions pensant en els guanys polítics.

## Eleccions a president del Comitè Nacional Demòcrata de 2017

El gener de 2017 va anunciar la seva candidatura a president del Comitè Nacional Demòcrata en les eleccions de 2017. "Va construir un perfil nacional com a figura emergent en la cursa a president del comitè amb el suport de l'antic president del CND Howard Dean", l'exgovernador de Maryland Martin O'Malley, el senador per Indiana Joe Donnelly i la senadora per Dakota del Nord Heidi Heitkamp. Buttigieg "va fer campanya basant-se en la idea que l'envellit Partit Demòcrata necessitava apoderar els seus membres millennials".
L'exsecretari de treball Tom Perez i el congressista Keith Ellison van emergir ràpidament com a candidats favorits de la majoria de demòcrates. Buttigieg va retirar la seva candidatura el dia de les eleccions sense donar suport a cap candidat, i Perez va sortir escollit després de dues rondes de votació.

## Eleccions presidencials de 2020

El 23 de gener de 2019, Buttigieg va anunciar que formava un comitè exploratori per una candidatura a la president dels Estats Units en les eleccions del 2020. Buttigieg busca la nominació demòcrata. Si fos elegit, seria el president més jove i el primer obertament homosexual de la història dels EUA. Va llançar la seva campanya el 14 d'abril de 2019 a South Bend.
Buttigieg s'identifica com a progressista i defensor del capitalisme democràtic. Dona suport a la sanitat universal amb retenció dels plans privats de salut; al diàleg i cooperació entre el Partit Demòcrata i els sindicats; a verificacions d'antecedents universals per la compra d'armes de foc; i a polítiques mediambientals que lluitin contra la contaminació i el canvi climàtic, que Buttigieg veu com una amenaça a la seguretat nacional. Està a favor de subsidiar panells solars i de l'acord climàtic de París i després que Trump retirés els Estats Units d'aquest acord, Buttigieg va ser un dels alcaldes estatunidencs que va signar la Mayors National Climate Action Agenda, prometent que la seva ciutat continuaria adherint-se a l'acord. Buttigieg està a favor de l'Equality Act, una llei que defensa expandir les proteccions federals contra la discriminació a les persones LGBT. S'oposa a la prohibició impulsada per l'administració Trump que impedeix als transgèneres servir a l'exèrcit. Buttigieg dona suport al programa DACA i a legislació federal que doni la ciutadania a joves que van entrar il·legalment al país de petits. Dona suport al dret a l'avortament. Buttigieg creu que la captura del regulador és un problema significatiu en la societat estatunidenca.
A principis de febrer de 2020, Buttigieg va guanyar els caucus demòcrates d'Iowa amb un 26,2% dels vots i 14 delegats, per davant de Bernie Sanders (26,1%, 12 delegats). Va ser la primera persona LGBTQ a guanyar unes primàries estatals.
Buttigieg va quedar en segona posició a les primàries de Nou Hampshire, per darrere de Bernie Sanders. Després de quedar quart a les primàries de Carolina del Sud amb un 8,2% dels vots, per darrere de Joe Biden (48,7%), Bernie Sanders (19,8%) i Tom Steyer (11,3%); es va retirar de la cursa el primer de març de 2020 i va donar suport a Biden.

## Postures polítiques
### Avortament

Buttigieg és proelecció.
El 2018, com a alcalde de South Bend, va vetar una sol·licitud d'excepció de zona perquè l'associació pro-vida Women's Care Center se situés a prop de la Whole Women's Health Alliance, on es realitzen avortaments. El Women's Care Center va acabar trobant una localització alternativa a South Bend. Encara que el South Bend Common Council va donar suport a l'excepció de zona, Buttigieg va dir "no crec que sigui gaire responsable situar dos grups literalment l'un al costat de l'altre... que tenen postures diametralment oposades en el tema social més divisiu del nostre temps". També va expressar el neguit que aquesta proximitat dels dos edificis desemboqués en un grup assetjant l'altre.
El maig de 2019, després que el legislatiu d'Alabama aprovés la Human Life Protection Act, que prohibeix gairebé tots els avortaments a l'estat, Buttigieg digué que s'estava "ignorant la ciència, criminalitzant l'avortament i castigant les dones".

### Canvi climàtic

Buttigieg està a favor de renovar el compromís dels EUA en l'acord del clima de París. El juny de 2017 va ser un dels 407 alcaldes dels Estats Units que va signar un pacte per adherir-se a l'acord després que el president Trump anunciés la seva intenció de sortir-ne. Buttigieg dona suport al Green New Deal proposat pels Demòcrates de la Cambra. També dona suport a subsidiar els panells solars i a una política de dividents i impostos al carbó per tal de reduir les emissions de gasos amb efecte hivernacle.

### Justícia penal

Buttigieg està a favor de l'abolició de la pena de mort. També ha proposat restaurar el dret a vot per ex-presidiaris i revertir les sentències penals relacionades amb delictes menors de drogues. Dona suport a "la venda segura, regulada i legal del cànnabis".
El 2019 Buttigieg va dir que estava "preocupat" per la commutació de la sentència del revelador d'informació de la guerra d'Iraq Chelsea Manning i va expressar una opinió mixta sobre les accions d'Edward Snowden, dient que "hem après coses sobre abusos que d'una manera o altra havien de sortir a la llum" però que "la manera en què ha de sortir a la llum és a través del seguiment del Congrés, no a través d'una filtració d'informació classificada".

### Economia i comerç

Buttigieg ha indicat sovint que l'automatització és la principal causa de la pèrdua de llocs de treballs en la indústria. Ha parlat de la necessitat de treballar amb els sindicats. Es considera un capitalista democràtic, s'oposa al capitalisme d'amics i dona suport a una esmena constitucional per protegir la democràcia de la influència dels diners en la política. És receptiu a la possibilitat d'accions a favor del dret a la competència (antitrust) contra les grans empreses tecnològiques però està més centrat en preocupacions per la privacitat i la seguretat de les dades.

### Eleccions

Buttigieg està a favor de l'abolició del col·legi electoral. També ha dit que els presidiaris condemnats no haurien de poder votar mentre estiguin engarjolats.

### Política exterior

Buttigieg creu que la invasió posterior a l'11-S de l'Afganistan estava justificada però ara està a favor d'una retirada de tropes de l'Afganistan, encara que no de Síria.
Buttigieg és un defensor compromès d'Israel, allunyant-se de la tendència creixent al Partit Demòcrata de donar suport als palestins i a la causa palestina. Tanmateix, no aprova el zel del primer ministre israelià Binyamín Netanyahu per annexionar assentaments jueus a Cisjordània.
El gener de 2019, després de l'autoproclamació de Juan Guaidó com a president interí de Veneçuela, Buttigieg va dir al HuffPost que donava suport a eleccions justes i lliures i a imposar sancions al país però s'oposava a una intervenció militar.
L'onze de juny de 2019, Buttigieg va dir: "Romandrem oberts a treballar amb un règim com el del Regne de l'Aràbia Saudita pels interessos del poble americà. Però no podem vendre els nostres valors més profunds per l'accés als combustibles fòssils i contractes de negoci lucratius.

### Sanitat

Buttigieg ha defensat un sistema de sanitat single-payer des de l'inici de la seva campanya. Ha aclarit que no implementaria immediatament aquest sistema single-payer sinó que primer implementaria un sistema all-payer com a solució temporal.

### Immigració

Buttigieg està a favor de DACA i ha cridat l'atenció sobre les polítiques agressives de deportació de l'administració Trump. Va defensar un habitant de Granger, Indiana, que va ser deportat després de viure 17 anys als EUA malgrat presentar-se regularment a ICE i sol·licitar una targeta verda.
Buttigieg ha dit que Trump ha sigut temerari en enviar tropes estatunidenques a la frontera sud i que aquesta és una mesura d'últim recurs.

### Afers judicials

Buttigieg creu que el Tribunal Suprema necessita una reforma estructural, emfatitzant-ne la despolitització i suggerint que se'n podria ampliar el nombre de membres a quinze, cinc dels quals només ho poden ser per consens unànime dels altres deu.

### Desigualtat racial

El juliol de 2019 Buttigieg va compartir el seu pla Douglass, anomenat per l'abolicionista Frederick Douglass, per corregir el racisme sistèmic als Estats Units. Anunciant-lo a una reunió de l'organització de drets civils de Jesse Jackson Rainbow/PUSH a Chicago, Buttigieg va comparar l'abast del pla amb el Pla Marshall, que va investir fons a l'Europa de la post-guerra de la Segona Guerra Mundial, i va dir que se centraria en "oportunitats per negocis de les minories, a enfortir el dret a vot, i a reformar el sistema de justícia penal". La iniciativa atorgaria 10 mil milions de dòlars per fomentar l'emprenedoria afroamericana en cinc anys, becaria amb 25 mil milions de dòlars universitats històriques negres, legalitzaria el cànnabis, eliminaria dels registres les condemnes per drogues, reduiria a la meitat el nombre de presos federals i aprovaria la llei federal New Voting Rights Act, pensada per incrementar l'accés al vot.

### Afers socials

Buttigieg dona suport a esmenar la legislació de drets civils amb la Federal Equality Act per tal que els americans LGBT rebin proteccions federals contra la discriminació. S'oposa a la prohibició de la participació dels transgèneres en l'exèrcit adoptada sota Trump.
També dona suport a incrementar les oportunitats per fer el servei nacional i ha dit estar obert a decretar un servei nacional obligatori d'un any per aquells que facin divuit anys. Va dir "una cosa que podríem fer... seria fer, si no legalment obligatori, sens dubte una norma social que tothom fes un any de servei nacional en fer divuit anys". El juliol de 2019 va anunciar un pla per incrementar la participació en organitzacions de servei nacional com ara AmeriCorps i Peace Corps, així com per crear-ne de noves dedicades a "lluitar contra el canvi climàtic, tractar la salut mental i les addicions i cuidar la gent gran". La iniciativa prioritzaria el voluntariat en comunitats predominantment de minories i en zones rurals i triplicaria els programes fins a 250.000 persones en primera instància, amb l'objectiu d'arribar a un milió el 2026.
Buttigieg està en contra d'eliminar les matrícules per estudiar a la universitat perquè creu que subsidia injustament les famílies amb més ingressos a costa d'aquelles famílies amb ingressos baixos els fills de les quals no van a la universitat. Aquesta posició el distancia d'altres progressistes que donen suport a eliminar les matrícules a tothom. Buttigieg dona suport a iniciatives per a reduir els costos d'anar a la universitat.

### Formació de nous estats als EUA

Buttigieg està a favor que Washington DC esdevingui un estat dels Estats Units. També està a favor que Puerto Rico es converteixi en un estat dels Estats Units "si així ho volen".

## Vida personal

Buttigieg és cristià, i ha dit que la fe l'ha influenciat molt en la seva vida. Els seus pares el batejaren en una església catòlica quan era petit i va anar a escoles catòliques. Mentre estava a la Universitat d'Oxford, Buttigieg va començar a anar a missa a la Christ Church Cathedral i ha dit que se sentia "més o menys anglicà" quan va tornar a South Bend. Sant Agustí, James Martin i Garry Wills es troben entre les seves influències religioses. És membre de l'Església Episcopal i congregant de la Catedral de St. James al centre de South Bend.
Buttigieg va aprendre de manera autodidacta a parlar el noruec i té alguns coneixements de castellà, italià, maltès, àrab, darí persa i francès, a més del seu anglès natal, encara que la seva fluïdesa en aquestes llengües no és clara. La seva campanya no ha fet cap comentari sobre les seves habilitats lingüístiques però l'han gravat diverses vegades parlant en llengües estrangeres, incloent-hi entrevistes a Univision el 8 de maig de 2019 i a Telemundo el 20 de maig de 2019. Buttigieg toca la guitarra i el piano, i el 2013 va tocar a l'Orquestra Simfònica de South Bend com a pianista en solitari convidat amb Ben Folds. Buttigieg és membre Rodel de l'Institut Aspen el 2014. Va rebre el John F. Kennedy New Frontier Fenn Award el 2015.
En un article el juny de 2015 al South Bend Tribune, Buttigieg va sortir de l'armari com a homosexual. És el primer candidat presidencial obertament homosexual del Partit Demòcrata i el segon després de Fred Karger, un republicà que es presentà el 2012.
El desembre de 2017, Buttigieg va anunciar el seu compromís amb Chasten Glezman, un professor d'educació secundària, amb qui havia sortit des de l'agost de 2015 després de conèixer-se mitjançant l'aplicació de cites Hinge. Es casaren el 16 de juny de 2018 en una cerimònia privada a Catedral de St. James. Des de l'abril de 2019, Chasten també fa servir el cognom del seu marit.
El juny de 2019, en commemoració del 50è aniversari dels aldarulls de Stonewall, esdeveniment considerat clau pel moviment de drets LGBTQ, Queerty el va seleccionar a la llista Pride50 de "pioners que asseguren que la societat continua movent-se cap a la igualtat, acceptació i dignitat per totes les persones queer".

## Llibre

* Shortest Way Home: One Mayor's Challenge and a Model for America's Future (en anglès). Nova York: Liveright, 2019. ISBN 9781631494376.

## Referències

* ↑ «Phi Beta Kappa elects 92 seniors to Harvard chapter» (en anglès). Harvard Gazette, 10-06-2004.
* ↑ Aggeler, Madeleine. «Wait, Sorry, How Do You Pronounce Buttigieg?» (en anglès). The Cut, 25-03-2019.
* ↑ Feldscher, Jacqueline. «The first post-9/11 vets are running for president. Do voters care?» (en anglès). Politico, 05-06-2019. [Consulta: 30 agost 2019].
* ↑ «Presidential Electors for US President & VP. Indiana State» (en anglès). Indiana Election Division, 17-11-2016.
* 1 2 Burns, Alexander «Pete Buttigieg, Mayor of South Bend, Ind., Joins Democratic 2020 Race» (en anglès). The New York Times, 23-01-2019. ISSN: 0362-4331.
* ↑ Decker, Cathleen. «South Bend Mayor Pete Buttigieg running for Democratic nomination for president — would be first openly gay nominee» (en anglès). Chicago Tribune, 23-01-2019.
* 1 2 3 Merica, Dan. «Indiana mayor Pete Buttigieg jumps into 2020 race» (en anglès). CNN, 23-01-2019.
* 1 2 Segran, Elizabeth. «Exclusive: Pete Buttigieg debuts a radical new approach to campaign branding» (en anglès). Fast Company, 14-04-2019. [Consulta: 8 agost 2019].
* ↑ «Pete Buttigieg teases official 2020 campaign launch» (en anglès). Axios, 04-04-2019. [Consulta: 8 agost 2019].
* ↑ Epstein, Reid J. «Pete Buttigieg: Who He Is and What He Stands For» (en anglès). The New York Times. ISSN: 0362-4331.
* ↑ Astor, Maggie; Stevens, Matt «How Will the Winner of the Iowa Caucuses Be Chosen? Here’s What You Should Know» (en anglès). The New York Times, 01-02-2020. ISSN: 0362-4331.
* 1 2 Nilsen, Ella. «Bernie Sanders just won the all-important New Hampshire primary» (en anglès). Vox, 11-02-2020. [Consulta: 26 abril 2020].
* ↑ Haltiwanger, John; Hickey, Walt. «Why Bernie Sanders won Iowa's popular vote, but Pete Buttigieg may win the state's Electoral College» (en anglès). Business Insider Australia, 07-02-2020. Arxivat de l'original el 2020-02-21. [Consulta: 26 abril 2020].
* ↑ Altman, Alex. «Pete Buttigieg Leaves the 2020 Democratic Primary a Star» (en anglès). Time, 01-03-2020. [Consulta: 26 abril 2020].
* 1 2 Epstein, Reid J.; Gabriel, Trip «Pete Buttigieg Drops Out of Democratic Presidential Race» (en anglès). The New York Times, 01-03-2020. ISSN: 0362-4331.
* 1 2 Burns, Alexander; Martin, Jonathan; Corasaniti, Nick «Buttigieg and Klobuchar Endorse Biden, Aiming to Slow Sanders» (en anglès). The New York Times, 02-03-2020. ISSN: 0362-4331.
* ↑ St Martin, Victoria. «'It's been a good trip.' Father of Mayor Pete Buttigieg dies after illness» (en anglès). South Bend Tribune, 28-01-2019.
* ↑ Kandra, Deacon G. «Beck Interviews Buttigieg About His Faith and Catholic Roots» (en anglès). The Deacon's Bench, 03-04-2019.
* 1 2 Trebay, Guy «Pete Buttigieg Might Be President Someday. He’s Already Got the First Man.» (en anglès). The New York Times, 18-06-2018. ISSN: 0362-4331.
* ↑ Vella, Matthew. «How do you pronounce Buttigieg... is a question more Americans are asking today» (en anglès). Malta Today, 26-01-2019. [Consulta: 8 agost 2019].
* ↑ Brown, Dennis. «Hesburgh-Yusko Scholars Program to seek new director to replace retiring Joseph Buttigieg» (en anglès). Notre Dame News, 15-12-2016. [Consulta: 8 agost 2019].
* ↑ «Indiana State Treasurer: Pete Buttigieg» (en anglès). South Bend Tribune, 24-10-2010. Arxivat de l'original el 29-3-2019.
* ↑ «2000 Winning Essay by Peter Buttigieg» (en anglès). John F. Kennedy Presidential Library and Museum, 02-05-2000. [Consulta: 8 agost 2019].
* ↑ DeCosta-Klipa, Nik «An 18-year-old Pete Buttigieg won a JFK Library essay contest. His subject was Bernie Sanders.» (en anglès). Boston.com, 02-04-2019.
* ↑ Alfaro, Mariana. «Pete Buttigieg, mayor of South Bend, Indiana, launches 2020 presidential bid» (en anglès). Business Insider, 23-01-2019. [Consulta: 8 agost 2019].
* ↑ «[https://web.archive.org/web/20181028084521/http://www.iop.harvard.edu/sites/default/files_new/011512_Iop_NL.pdf Former IOP Student Advisory Committee member Peter Buttigieg ’04 elected mayor of South Bend]» (PDF) (en anglès). Harvard University Institute of Politics, gener 2012. Arxivat de l'original el 2018-10-28. [Consulta: 30 agost 2019].
* ↑ «American Rhodes Scholars-Elect for 2005» (PDF) (en anglès). The American Rhodes Scholar, XI, 1, maig 2005. Arxivat de l'original el 2018-10-28 [Consulta: 8 agost 2019].
* ↑ Gewertz, Ken. «Rhodes Scholars announced» (en anglès). The Harvard Gazette, 02-12-2004. [Consulta: 8 agost 2019].
* ↑ «LONG, Jill Lynette» (en anglès). US House of Representatives: History, Art & Archives. [Consulta: 9 agost 2019].
* ↑ Ross, Doug. «Jill Long Thompson» (en anglès). The Times of Northwest Indiana.
* ↑ «Pete Buttigieg's Biography» (en anglès). Vote Smart. [Consulta: 9 agost 2019].
* ↑ Foulkes, Arthur. «Candidate for state office brings campaign to city» (en anglès). Tribune-Star.
* ↑ «Pete Buttigieg on How He Plans to Win the Democratic Nomination and Defeat Trump» (en anglès). The New Yorker, 02-04-2019. [Consulta: 9 agost 2019].
* ↑ Ruiz, Michelle. «Who Is Pete Buttigeig, the Gay Millennial Mayor the Democrats Didn't See Coming?» (en anglès). Vogue, 01-04-2019. [Consulta: 9 agost 2019].
* ↑ Buttigieg, Peter «Tourists in Somaliland» (en anglès). The New York Times, 31-07-2008. ISSN: 0362-4331.
* 1 2 Zeleny, Jeff. «Buttigieg wields his military credentials: 'It's not like I killed Bin Laden,' but it was dangerous» (en anglès). CNN, 17-05-2019. [Consulta: 9 agost 2019].
* ↑ «Buttigieg's Military Records» (en anglès). [Consulta: 9 agost 2019].
* ↑ Blasko, Erin. «Navy Reserve to deploy Buttigieg to Afghanistan» (en anglès). South Bend Tribune, 13-09-2013.
* ↑ «South Bend mayor back from Afghanistan deployment» (en anglès). Navy Times, 26-09-2014. [Consulta: 9 agost 2019].
* ↑ «It’s time for a new generation of American leadership» (en anglès). Pete for America. Arxivat de l'original el 2020-03-02. [Consulta: 9 agost 2019].
* ↑ Pak, Nataly; Scanlan, Quinn; Thomas, Elizabeth. «Pete Buttigieg: Everything you need to know about the 2020 presidential candidate» (en anglès). ABC News, 30-07-2019. [Consulta: 9 agost 2019].
* ↑ «Mayor Pete Buttigieg» (en anglès). South Bend, Indiana. Arxivat de l'original el 2019-03-28. [Consulta: 9 agost 2019].
* ↑ Jamerson, Joshua; Kesling, Ben. «Buttigieg Leans In on His Military Service» (en anglès). The Wall Street Journal, 20-05-2019. [Consulta: 9 agost 2019].
* ↑ «2010 Indiana Election Report» (PDF) (en anglès). Indiana Election Division, 2010, pàg. 66.
* ↑ Groppe, Maureen. «Rising star? 7 hurdles facing Democrat Pete Buttigieg's 2020 presidential campaign» (en anglès). USA Today, 14-04-2019. [Consulta: 9 agost 2019].
* 1 2 3 Fuller, Jaime. «The most interesting mayor you've never heard of» (en anglès). The Washington Post, 10-03-2014.
* ↑ Sloma, Tricia. «Pete Buttigieg becomes second youngest mayor in South Bend» (en anglès). WNDU, 09-11-2011. Arxivat de l'original el 2019-04-12. [Consulta: 9 agost 2019].
* ↑ «Mayor Pete Buttigieg» (en anglès). City of South Bend. Arxivat de l'original el 2019-03-28. [Consulta: 9 agost 2019].
* 1 2 3 4 5 6 7 8 «From youngest mayor to Smart Streets: A timeline of Pete Buttigieg's political career» (en anglès). South Bend Tribune, 17-12-2018. Arxivat de l'original el 2018-12-18. [Consulta: 9 agost 2019].
* 1 2 3 Wright, Lincoln; Buckley, Madeline. «Judge's ruling on police wiretap tapes leaves questions unanswered» (en anglès). South Bend Tribune.
* ↑ «Years-old controversy surrounding secret police tapes is newly relevant amid Pete Buttigieg's rise» (en anglès). CNN, 23-04-2019. Arxivat de l'original el 2019-04-28. [Consulta: 9 agost 2019].
* 1 2 Easley, Jonathan. «Secret tapes linger over Buttigieg's meteoric rise» (en anglès). The Hill, 15-04-2019. [Consulta: 9 agost 2019].
* ↑ Peterson, Mark. «Largest settlement yet on SB police tapes case» (en anglès). WNDU, 24-02-2014. Arxivat de l'original el 2019-08-04. [Consulta: 9 agost 2019].
* ↑ «GovFresh names Buttigieg mayor of the year» (en anglès). WNDU, 22-01-2014. Arxivat de l'original el 2019-02-19. [Consulta: 9 agost 2019].
* ↑ Fretwell, Luke. «2013 GovFresh Awards winners» (en anglès). Govfresh.com, 21-01-2014. Arxivat de l'original el 2019-03-29. [Consulta: 9 agost 2019].
* 1 2 Bruni, Frank «Opinion | The First Gay President?» (en anglès). The New York Times, 11-06-2016. ISSN: 0362-4331.
* ↑ «Vacant & Abandoned Properties Initiative» (en anglès). City of South Bend, 12-11-2013. Arxivat de l'original el 2013-11-12. [Consulta: 9 agost 2019].
* ↑ Blasko, Erin. «'1,000 properties in 1,000 days'» (en anglès). South Bend Tribune, 28-02-2013. Arxivat de l'original el 2014-09-27. [Consulta: 24 setembre 2014].
* ↑ «Progress Update» (en anglès). City of South Bend, 10-08-2017. Arxivat de l'original el 2017-08-08. [Consulta: 9 agost 2019].
* 1 2 Bell, Kyle W. «Mayor Buttigieg Reports Being Back on US Soil» (en anglès). South Bend Voice, 24-09-2014. [Consulta: 9 agost 2019].
* ↑ Buttigieg, Pete. «Buttigieg reflects on Afghanistan and return to South Bend» (en anglès). South Bend Tribune, 05-10-2014.
* ↑ Blasko, Erin. «From South Bend to Afghanistan: Buttigieg opens up about military mission» (en anglès). South Bend Tribune, 22-06-2014.
* ↑ Bell, Kyle W. «Mayor Buttigieg Announces Re-Election Bid» (en anglès). South Bend Voice, 18-11-2014. [Consulta: 9 agost 2019].
* ↑ Daniels, Diane. «Pete Buttigieg winner of Democratic primary for South Bend mayor race» (en anglès). WSBT, 06-05-2015. [Consulta: 9 agost 2019].
* ↑ Peterson, Mark. «South Bend Mayor Pete Buttigieg wins re-election» (en anglès). WNDU, 03-11-2015. Arxivat de l'original el 2017-02-21. [Consulta: 9 agost 2019].
* 1 2 Buttigieg, Pete. «South Bend mayor: Why coming out matters» (en anglès). South Bend Tribune, 16-06-2015. [Consulta: 9 agost 2019].
* ↑ Catanzarite, Maria. «SB mayor, business owners speak out against religious freedom act» (en anglès). WNDU, 27-05-2015. Arxivat de l'original el 2019-03-30. [Consulta: 9 agost 2019].
* ↑ Blasko, Erin. «Smart Streets bond clears key hurdle» (en anglès). South Bend Tribune, 30-01-2015.
* 1 2 3 Parrott, Jeff. «How much has Smart Streets driven downtown South Bend's turnaround?» (en anglès). South Bend Tribune.
* 1 2 3 Buttigieg, Pete. «Mayor: Smart Streets will mean a more vibrant downtown South Bend» (en anglès). South Bend Tribune, 16-06-2017.
* 1 2 Sikich, Chris. «Pete Buttigieg says he’s mayor of a turnaround city. Here’s how that claim stands up.» (en anglès). Indianapolis Star, 16-04-2019. [Consulta: 9 agost 2019].
* ↑ Parrott, Jeff. «Pete Buttigieg will not seek a third term as South Bend mayor» (en anglès). South Bend Tribune, 18-12-2018. Arxivat de l'original el 2019-06-05. [Consulta: 9 agost 2019].
* ↑ Gabriel, Trip; Epstein, Reid J. «A New Test for Pete Buttigieg: Does He Feel Their Pain?» (en anglès). The New York Times, 24-06-2019. ISSN: 0362-4331.
* ↑ Steinhauser, Paul. «South Bend police union slams Buttigieg over response to police shooting of black man» (en anglès). Fox News, 25-06-2019. [Consulta: 9 agost 2019].
* ↑ Martin, Jonathan «Indiana Mayor Running for D.N.C. Chairman» (en anglès). The New York Times, 05-01-2017. ISSN: 0362-4331.
* 1 2 3 Seitz-Wald, Alex; McCausland, Phil. «Tom Perez wins top DNC post in close election victory» (en anglès). NBC News, 25-02-2017. [Consulta: 9 agost 2019].
* ↑ Fritze, John. «Martin O'Malley backs Pete Buttigieg (over Tom Perez) for DNC» (en anglès). The Baltimore Sun. [Consulta: 9 agost 2019].
* ↑ Burnett, Sara. «South Bend Mayor Pete Buttigieg joins 2020 presidential race» (en anglès). South Bend Tribune, 23-01-2019. [Consulta: 9 agost 2019].
* ↑ Merica, Dan. «Pete Buttigieg officially announces presidential campaign» (en anglès). CNN, 15-04-2019. [Consulta: 9 agost 2019].
* 1 2 3 Beauchamp, Zack. «Pete Buttigieg explains why millenials have a dim view of capitalism» (en anglès). Vox, 28-03-2019. [Consulta: 9 agost 2019].
* 1 2 3 Yarvin, Jessica. «What does Pete Buttigieg believe? Where the candidate stands on 7 issues» (en anglès). PBS NewsHour, 15-02-2019. [Consulta: 9 agost 2019].
* 1 2 Relman, Eliza. «Pete Buttigieg is running for president in 2020. Here's everything we know about the candidate and how he stacks up against the competition.» (en anglès). Business Insider. [Consulta: 9 agost 2019].
* ↑ Merica, Dan; Zeleny, Jeff; Levy, Adam. «Pete Buttigieg keeps narrow lead in Iowa caucuses with 100% of precincts reporting» (en anglès). CNN, 07-02-2020. [Consulta: 26 abril 2020].
* ↑ Maass, Harold. «10 things you need to know today: February 10, 2020» (en anglès). The Week, 10-02-2020. [Consulta: 26 abril 2020].
* ↑ Keith, Jarod. «Pete Buttigieg’s Iowa Victory A Milestone in U.S. History; America On-Track to Elect Its First Gay President» (en anglès). LGBTQ Victory Fund, 07-02-2020. [Consulta: 26 abril 2020].
* ↑ «Pete Buttigieg’s political stances» (en anglès). iSideWith.com. [Consulta: 28 abril 2019].
* ↑ «Pete Buttigieg Joins 2020 Race With A Message of Generational Change» (en anglès). TIME. [Consulta: 28 abril 2019].
* ↑ North, Anna. «An abortion clinic is suing to open in Pete Buttigieg’s city. It could test his skills on a national stage.» (en anglès). Vox, 27-03-2019. [Consulta: 9 agost 2019].
* ↑ Parrott, Jeff. «South Bend mayor Pete Buttigieg vetoes anti-abortion group's rezoning» (en anglès). South Bend Tribune, 28-04-2019. Arxivat de l'original el 2019-03-23. [Consulta: 9 agost 2019].
* ↑ Karanth, Sanjana. «Pete Buttigieg: 'I trust women to draw the line' on their own abortions» (en anglès). Huffington Post, 20-05-2019. [Consulta: 17 agost 2019].
* ↑ Janes, Chelsea; Scherer, Michael. «Pete Buttigieg, the young and openly gay Midwest mayor, finds a voice in crowded Democratic presidential field» (en anglès). Washington Post, 16-03-2019. [Consulta: 9 agost 2019].
* ↑ «Buttigieg backs Green New Deal resolution» (vídeo) (en anglès). CNN, 02-10-2019. [Consulta: 9 agost 2019].
* ↑ «Democratic Presidential Debate - June 27 (Full)» (en anglès). NBC News, 27-06-2019. [Consulta: 9 agost 2019].
* ↑ Nazaryan, Alexander. «Mayor Pete to President Pete? It's crazy, but he thinks his ideas aren't» (en anglès). Washington Post, 22-01-2019. Arxivat de l'original el 2019-03-06. [Consulta: 6 març 2019].
* ↑ Steinhauser, Paul. «Buttigieg calls for scrapping death penalty, open to slavery reparations» (en anglès). Fox News, 04-04-2019. [Consulta: 9 agost 2019].
* ↑ Higgins, Tucker. «Democratic hopeful Pete Buttigieg addresses 'all lives matter' controversy, says he no longer uses the phrase» (en anglès). CNBC, 04-04-2019. [Consulta: 9 agost 2019].
* ↑ «Marijuana is no longer a fringe issue for 2020 presidential candidates» (en anglès). The Boston Globe, 26-02-2019. [Consulta: 9 agost 2019].
* 1 2 Dorsey, Steve. «2020 candidate Pete Buttigieg "troubled" by clemency for Chelsea Manning» (en anglès). CBS News, 11-03-2019. [Consulta: 9 agost 2019].
* ↑ «The Axe Files - Ep. 129: Pete Buttigieg» (en anglès). The University of Chicago Institute of Politics & CNN, 13-03-2017. Arxivat de l'original el 2019-02-15. [Consulta: 15 febrer 2019].
* ↑ Cisneros, Juan. «Keynote speaker at Washington Days sees similarities between Indiana and Kansas» (en anglès). 13 WIBM, 03-03-2019. [Consulta: 9 agost 2019].
* ↑ Turner, Ashley. «2020 Democratic candidate Pete Buttigieg says this is 'the biggest problem with capitalism right now'» (en anglès). CNBC, 20-03-2019. [Consulta: 9 agost 2019].
* 1 2 Lizza, Ryan. «'We Don't Have to Be Assholes About It': Mayor Peter Buttigieg Talks 2020 With Esquire» (en anglès). The Esquire, 20-03-2019. [Consulta: 9 agost 2019].
* 1 2 3 «Deconstructed Podcast: Mayor Pete Buttigieg on Trump, Islamophobia, and His Presidential Bid» (en anglès). The Intercept, 21-03-2019. [Consulta: 9 agost 2019].
* ↑ Greenwood, Max. «Buttigieg on whether felons should be able to vote from prison: 'I don't think so'» (en anglès). The Hill, 22-04-2019. [Consulta: 9 agost 2019].
* ↑ Ward, Alex. «Democrats are more critical of Israel. Not Pete Buttigieg.» (en anglès). Vox, 03-04-2019. [Consulta: 9 agost 2019].
* ↑ Kampeas, Ron. «Democratic presidential candidate pans PM’s ‘harmful' comments on settlements» (en anglès). The Times of Israel, 07-04-2019. [Consulta: 9 agost 2019].
* ↑ Marans, Daniel; Robins-Early, Nick; Waldron, Travis. «Where Democratic Presidential Contenders Stand On The Venezuelan Crisis» (en anglès). HuffPost, 30-01-2019. [Consulta: 9 agost 2019].
* ↑ «The Democratic candidates on foreign policy» (en anglès). Foreign Policy. [Consulta: 28 agost 2019].
* ↑ «South Bend Mayor Pete Buttigieg on 2020 Exploratory Committee» (vídeo) (en anglès). C-SPAN, 23-01-2019. [Consulta: 9 agost 2019].
* ↑ Batchelor Warnke, Melissa. «Opinion: Uninspired by the crop of 2020 Democrats? Keep your eyes on Mayor Pete» (en anglès). Los Angeles Times, 18-03-2019. [Consulta: 9 agost 2019].
* ↑ Buttigieg, Pete. «Why These Trump Voters Are Sticking Up For An Undocumented Neighbor» (en anglès). Huffington Post, 21-03-2017. [Consulta: 9 agost 2019].
* ↑ «Mayor Pete Buttigieg on the experience he'd bring to the 2020 presidential campaign» (vídeo) (en anglès). CBS News, 31-01-2019. [Consulta: 9 agost 2019].
* 1 2 Burnett, Sara. «2020 hopeful Buttigieg pitches plan to fight systemic racism» (en anglès). AP News, 02-07-2019. [Consulta: 9 agost 2019].
* ↑ Martin, Rachel; Axelrod, Josh. «Buttigieg Proposes Broad Plan To Counter Racial Inequality» (en anglès). NPR. [Consulta: 9 agost 2019].
* ↑ Johnson, Chris. «Pete Buttigieg makes pitch to LGBT voters in bid to become first out gay president» (en anglès). Washington Blade, 05-02-2019. [Consulta: 9 agost 2019].
* ↑ Gardner, Drew. «South Bend Mayor Pete Buttigieg weighs in on transgender military ban» (en anglès). ABC57, 27-07-2017. [Consulta: 9 agost 2019].
* ↑ «Buttigieg: We need generational change in politics» (en anglès). Morning Joe. MSNBC, 20-03-2019. [Consulta: 9 agost 2019].
* 1 2 3 4 Kristian, Bonnie. «Mandatory national service is a terrible idea» (en anglès). The Week, 19-04-2019. [Consulta: 9 agost 2019].
* 1 2 Towle, Andy. «Pete Buttigieg Unveils Plan That Would Quickly Triple Participation in U.S. Public Service Programs» (en anglès). Towleroad, 03-07-2019. [Consulta: 9 agost 2019].
* ↑ Popp Berman, Elizabeth. «Analysis | Pete Buttigieg argues against free college. This is why progressives can't agree about subsidizing tuition.» (en anglès). Washington Post, 05-04-2019. [Consulta: 9 agost 2019].
* ↑ Kreighbaum, Andrew. «Buttigieg Rejects Free College» (en anglès). Inside Higher Ed, 05-04-2019. [Consulta: 9 agost 2019].
* ↑ Gambino, Lauren «Pete Buttigieg for president? Long-shot stands out in crowded field» (en anglès britànic). The Guardian, 23-03-2019. ISSN: 0261-3077.
* 1 2 3 4 Beck, Edward. «Pete Buttigieg on faith, his marriage and Mike Pence» (en anglès). CNN, 02-04-2019. [Consulta: 9 agost 2019].
* 1 2 Bailey, Sarah Pulliam. «Pete Buttigieg says Trump got into the White House in ‘bad faith.’ He believes the religious left will get him out.» (en anglès). The Washington Post, 02-04-2019. [Consulta: 9 agost 2019].
* ↑ Wallace-Wells, Benjamin «Pete Buttigieg’s Quiet Rebellion» (en anglès). The New Yorker, 09-02-2019. ISSN: 0028-792X.
* ↑ Lemon, Jason. «Mayor Pete Buttigieg explains why he can become America's first millennial president» (en anglès). Newsweek, 10-03-2019. [Consulta: 9 agost 2019].
* ↑ Allen, Nick; Millward, David «Pete Buttigieg surges as commentators declare obscure Midwestern Democrat 'hottest candidate'» (en anglès britànic). The Telegraph, 29-03-2019. ISSN: 0307-1235.
* ↑ «Pete Buttigieg, precandidato demócrata a la presidencia, visita Noticias Telemundo» (en castellà). Telemundo, 20-05-2019. [Consulta: 9 agost 2019].
* ↑ Erard, Michael. «Pete Buttigieg’s Language Magic Is Textbook Polyglot Mythmaking» (en anglès). The Atlantic, 29-04-2019. [Consulta: 9 agost 2019].
* ↑ Kang, Jay Caspian «How Pete Buttigieg’s Meaningless Erudition Made Him the ‘Smart’ Candidate» (en anglès). The New York Times, 24-04-2019. ISSN: 0362-4331.
* ↑ Seiger, Theresa. «Who is Pete Buttigieg? Democratic mayor joins 2020 presidential race» (en anglès). Dayon Daily News, 18-04-2019.
* ↑ Harrell, Jeff. «Election victors chill with guitars: Too many well-wishers force Buttigieg to miss his performance» (en anglès). South Bend Tribune, 12-11-2011. Arxivat de l'original el 2019-03-27. [Consulta: 9 agost 2019].
* ↑ Hughes, Andrew S. «Mayor, IUSB singers earn their ovations» (en anglès). South Bend Tribune, 18-02-2013. Arxivat de l'original el 2019-04-29. [Consulta: 9 agost 2019].
* ↑ Franklin, Robert. «South Bend Symphony Orchestra concert feat. Mayor Pete Buttigieg at the Morris Performing Arts Center» (en anglès). South Bend Tribune, 23-12-2013. Arxivat de l'original el 2021-07-29. [Consulta: 9 agost 2019].
* ↑ «Buttigieg Establishes City Diversity and Inclusion Initiative» (en anglès). SouthBend.gov. The City of South Bend. Arxivat de l'original el 2018-01-30. [Consulta: 9 agost 2019].
* ↑ «2015 New Frontier Award Release» (en anglès). Harvard Institute of Politics, 13-11-2015.
* ↑ Brooks, Ryan C. «Pete Buttigieg Is Not The First Openly Gay, Major Party Presidential Candidate. This Guy Was.» (en anglès). Buzzfeed News, 02-04-2019. [Consulta: 9 agost 2019].
* ↑ «South Bend Mayor Pete Buttigieg announces engagement» (en anglès). WNDU, 28-12-2017. [Consulta: 9 agost 2019].
* ↑ «Faculty and Staff» (en anglès). The Montessori Academy. Arxivat de l'original el 2019-03-27. [Consulta: 9 agost 2019].
* ↑ Shown, Mary. «Mayor Pete Buttigieg marries partner Chasten Glezman in downtown South Bend» (en anglès). South Bend Tribune, 17-06-2018. [Consulta: 9 agost 2019].
* ↑ Mack, Justin L. «Chasten Buttigieg: What we know about Mayor Pete's husband» (en anglès). IndyStar, 09-04-2019. [Consulta: 9 agost 2019].
* ↑ «Queerty Pride50 2019 Honorees» (en anglès). Queerty. [Consulta: 28 agost 2019].

## Enllaços externs

* Lloc web oficial de la campanya
* Aparicions a C-SPAN
* Perfil a Vote Smart